|  |
| --- |
| DRUŠTVO MULTPLE SKLEROZE OSJEČKO-BARANJSKE ŽUPANIJE |
|   |
| STATUTOsijek, 27. lipanj 2015. |

Na temelju članka 13. Zakona o udrugama („Narodne novine“ broj 74/14), Skupština Društva multiple skleroze Osječko-baranjske županije,održana dana, 27. lipnja 2015, donijela je

S T A T U T

DRUŠTVA MULTIPLE SKLEROZE

OSJEČKO-BARANJSKE ŽUPANIJE

I

OSNOVNE ODREDBE

Članak 1.

Ovim statutom reguliraju se odredbe o nazivu, sjedištu, o zastupanju; izgledu pečata; o ciljevima i području(ima) djelovanja sukladno ciljevima, djelatnostima kojima se ostvaruju ciljevi, o načinu osiguranja javnosti djelovanja udruge; o uvjetima i načinu učlanjivanja i prestanku članstva, pravima, obvezama i odgovornostima te stegovnoj odgovornosti članova i načinu vođenja popisa članova, tijelima udruge, njihovu sastavu i načinu sazivanja sjednica, izboru, opozivu, ovlastima, načinu odlučivanja i trajanju mandata te načinu sazivanja skupštine u slučaju isteka mandata; izboru i opozivu likvidatora udruge; međusobnim pravima i obvezama udruge i ustrojstvenih oblika , prestanku postojanja udruge; o imovini, načinu stjecanja i raspolaganju imovinom; o postupku s imovinom u slučaju prestanka postojanja udruge te o načinu rješavanja sporova i sukoba interesa unutar udruge te drugim pitanjima od značaja za udrugu.

Društvo multiple skleroze osječko-baranjske županije (u daljnjem tekstu Društvo) je dobrotvorna, humanitarna udruga osnovana radi unapređenja liječenja, istraživanja, rehabilitacije i zaštite osoba oboljelih od multiple skleroze i encephalomyellitis disseminate (u daljnjem tekstu osobe sa MS) koja okuplja svoje članove na čitavom području osječko-baranjske županije .

Društvo multiple skleroze je nestranačka, nepolitička i neprofitna udruga.

Članak 2.

1. Puni naziv Društva je: DRUŠTVO MULTIPLE SKLEROZE OSJEČKO-BARANJSKE ŽUPANIJE.
2. Skraćeni naziv Društva: DMS OBŽ.
3. Engleski naziva – MULTIPLE SCLEROSIS SOCIETI OF OSJECKO-BARANJSKA COUNTY
4. Sjedište Društva je u Osijeku.
5. Odluku o promjeni adrese sjedišta donosi Skupština.

Članak 3.

Društvo multiple skleroze Osječko-baranjske županije je neprofitna pravna osoba, koja pravu osobnost stječe danom upisa u Registar udruga Republike Hrvatske.

Članak 4.

Društvo zastupa Predsjednik i Dopredsjednik.

Članak 5.

1. Društvo ima svoj pečat okruglog oblika promjera 28 mm sa upisanim tekstom uz rub pečata: "Društvo multiple skleroze osječko-baranjske županije".
2. Društvo u svom radu može koristiti i okrugli pečat promjera 15 mm sa upisanim tekstom uz rub pečata: "Društvo multiple skleroze osječko-baranjske županije".
3. U sredini pečata nalazi se znak Društva.

Članak 6.

1. Društvo ima svoj znak.
2. Znak Društva je četvrtastog oblika i predstavlja koso položen kvadrat sastavljen od četiri polja, od kojih je gornji crvene boje, donji bijele, a bočna polja predstavljaju crne i bijele linije koje predstavljaju stilizirana slova MS. Oko kvadrata je napisano DRUŠTVO MULTIPLE SKLEROZE OSJEČKO-BARANJSKE ŽUPANIJE.

Članak 7.

1. Društvo ima svoj žiro- račun.
2. Potpisnici na žiro računu su predsjednik, dopredsjednik i jedan član Predsjedništva koje odredi predsjedništvo.
3. Za bezgotovinska plaćanja potreban je jedan potpis.

II

CILJEVI, PODRUČJE DJELOVANJA SUKLADNO CILJEVIMA DJELATNOSTI UDRUGE

Članak 8.

Udruga sukladno ciljevima djeluje na području socijalnih djelatnosti.

CILJEVI DRUŠTVA

1. Društvo je osnovano u cilju promicanja, razvitka i unapređenja liječenja, istraživanja, rehabilitacije i zaštite osoba oboljelih od multiple skleroze i encephalomyellitis disseminate (u daljnjem tekstu osobe sa MS) koja okuplja svoje članove na čitavom području Osječko-baranjske županije.
2. Primjena i puno poštivanje ciljeva sadržanih u Povelji Ujedinjenih naroda, UN Konvenciji o pravima osoba s invaliditetom, EU Kodeksa dobre prakse o pravima i kvaliteti života osoba oboljelih od multiple skleroze. Standardnih pravila UN-a, Akcijskom planu Vijeća Europe, Nacionalne strategije izjednačavanja mogućnosti osoba s invaliditetom. UN Konvenciji o uklanjanju svih oblika diskriminacije žena. Zakonu o ravnopravnosti spolova, te drugim dokumentima i zakonskim aktima u kojima je obuhvaćene problematika osoba s invaliditetom.
3. Promicanje punog uživanja ljudskih prava temeljnih sloboda, te djelovanje na izjednačavanju mogućnosti osoba oboljelih od multiple skleroze i encephalomyellitis disseminata.
4. Promoviranje principa solidarnosti unutar Udruge osoba oboljelih od multiple skleroze i encephalomyellitis disseminata .
5. Poticanje inkluzivnog obrazovanja i zapošljavanja, poticanje zdravih stilova življenja, poticanje i iniciranje unapređenja istraživanja, liječenja, rehabilitacije i zaštite osoba oboljelih od multiple skleroze i . encephalomyellitis disseminata
6. Uvažavanje pripravnosti na toleranciju, nesebičnosti, timski rad i dogovaranje, poštivanje uvjerenja drugih ljudi i pozitivni pristup u rješavanju nastalih problema.
7. Osnaživanje ukupne organizacijske strukture, udruživanja i skrbi o informiranoj djelatnosti, financiranju, zakonodavnoj regulativi, zapošljavanju i međunarodnoj suradnji.

Članak 9.

DJELATNOSTI KOJIMA DRUŠTVO OSTVARUJE SVOJE CILJEVE

1. Poticanje i podupiranje osnivanja klubova, centara, zadruga, ustanova s ciljem izvaninstitucionalnog oblika potpore i neovisnog življenja oboljelih od multiple skleroze i encephalomyellitis disseminata.s područja Zagrebačke županije.
2. Suradnja i udruženje u Nacionalne saveze osoba sa invaliditetom i međunarodne organizacije multiple skleroze.
3. Poticanje primjene suvremene tehnologije, organiziranje informacijskog sustava i razvoj izdavačke djelatnosti u Društvu radi širenja informacija i saznanja o MS-u te problematike življenja oboljelih od multiple skleroze i encephalomyellitis disseminata..
4. Pokretanje i provedba samostalnih programa i projekata te stvaranje uvjeta za zajedničke programe sa Savezom i drugim udrugama radi unapređenja pune participacije oboljelih od MS-a na području profesionalne rehabilitacije, zapošljavanje i rada.
5. Pružanje podrške stvaranju standarda za inovativne socijalne usluge, kvalitetu pružanja izvaninstitucionalnih usluga kao pravo izbora.
6. Pružanje socijalnih usluga u korist neovisnog življenja za sve kategorije osoba sa multiplom sklerozom.
7. Stvaranje uvjeta za izjednačavanje mogućnosti posebno osjetljivih skupina (mladi, nezaposleni, žene, osobe starije od 65 godina).
8. Zalaganje za stvaranje potrebnih materijalnih i financijskih uvjeta za izgradnju, adaptaciju i opremanje objekata od zajedničkog interesa namijenjenih smještaju, rehabilitaciji, rekreaciji i odmoru oboljelih od bolesti multiple skleroze i encephalomyellitis disseminata..
9. Organiziranje i poticanje suradnje s vladinim i nevladinim udrugama, ustanovama i političkim strankama, fondacijama i zakladama radi pune primjene i implementacije Nacionalne strategije izjednačavanja mogućnosti za osobe s invaliditetom 2007 – 2015, Nacionalne politike za promicanje ravnopravnosti spolova 2006 – 2010, Nacionalne strategije zaštite i nasilja u obitelji 2008 – 2010 i drugih dokumenata kojima se regulira i potiče unapređenje i zaštita položaja osoba s MS-om.
10. Svestrano proučavanje problematike multiple skleroze i encephalomyellitis disseminata.
11. Društvo radi i surađuje na unapređenju socijalno–zdravstvene zaštite, odmora i oporavka, rješavanja profesionalne i medicinske rehabilitacije, kulturno obrazovnog rada, športa i rekreacije te opće društveno – zabavnog života oboljelih.
12. Posvećuje pažnju okupljanju svojih članova i evidentiranju oboljelih s namjerom da aktivira što veći broj građana pri izvršavanju zadataka.
13. Prati i proučava problematiku, razvitak i dostignuća na području rehabilitacije i zaštite oboljelih, kako u zemlji tako i u inozemstvu.
14. Potiče znanstveno – istraživački rad u toj oblasti.
15. Sudjeluje u izradi zakonskih propisa u cilju ostvarivanja potrebnih uvjeta za zdravstvenu, profesionalnu i medicinsku rehabilitaciju bolesnika.
16. Pokreće i predlaže mjere bitne za unapređenje rada i ostvarivanje zadataka Društva.
17. Organizira savjetovanja, predavanja, seminare i simpozije iz područja multiple skleroze i encephalomyellitis disseminata., te pomaže u osposobljavanju stručnog i laičkog kadra za rad s oboljelima.
18. Potiče stručni i znanstveno – istraživački rad iz područja multiple skleroze i srodnih bolesti i znanstvenih institucija u zemlji i inozemstvu.
19. Ostvariti za osobe oboljele od multiple skleroze i encephalomyellitis disseminata, neovisno življenje kao model življenja u zajednici.
20. Iniciranje i predlaganje nadležnim tijelima mjera za unapređivanje društvenog položaja, ublažavanje negativnih učinaka siromaštva i uloge oboljelih od multiple skleroze i encephalomyellitis disseminata te njihove pravne i materijalne zaštite.
21. Uspostavljanje partnerskih odnosa s organizacijama koje promiču zaštitu ljudskih prava radi sprečavanja socijalne isključenosti.
22. Izgrađivanje partnerskih odnosa kao temelja obostranog uvažavanja udruženih članica, provođenje i financiranje programa i projekata, te jasnog teritorijalnog djelovanja u smislu prikupljanja donacija i financijskih sredstava na županijskom i gradskom području.

III

POVEZIVANJE I DRUGI OBLICI SURADNJE

Članak 10.

1. Zbog učinkovitijeg ostvarivanja svojih ciljeva, Društvo je članica Saveza društava multiple skleroze Hrvatske.
2. U cilju što potpunijeg ostvarivanja ciljeva Društvo surađuje sa udrugama iz područja svoga djelovanja koje imaju slične ciljeve našem društvu te sa nadređenim upravnim tijelima i službama čija je djelatnost od izravnog ili neizravnog značaja za Društvo.
3. Odluku o udruživanju s drugim udrugama donosi Skupština.

IV

ČLANSTVO

Članak11.

1. Članom Društva može postati svaka fizička i pravna osoba.
2. Odluku o prijemu u članstvo donosi Predsjedništvo.
3. Za prijem u članstvo društava, potrebna je medicinska dokumentacija iz koje je vidljiva dijagnoza multiple skleroze ili encephalomyellitis disseminata.
4. Članom Društva se postaje upisom u popis članova
5. Popis članova vodi tajnik predsjednik.
6. Popis članova vodi se elektroničkI i obvezno sadrži podatke o osobnom imenu (nazivu) člana, OIB-u, datumu rođenja, datumu pristupanja udruzi, kategoriji članstva, datumu prestanka članstva u udruzi, adresa stanovanja, broj telefona.
7. Društvo je dužno štititi identitet članova
8. Maloljetne osobe nemaju pravo glasa. Za osobu mlađu od 14 godina pisanu izjavu o učlanjenju udrugu daje zakonski zastupnik ili skrbnik, a za maloljetnu osobu s navršenih 14 godina zakonski zastupnik ili skrbnih daje pisanu suglasnost

Članak 12.

Aktivni članovi Društva su osobe oboljele od multiple skleroze ili encephalomyellitis disseminate. Aktivni članovi Društva imaju pravo glasa, sudjelovanja i odlučivanja u radu Skupštine Društva. Aktivni članovi plaćaju godišnju članarinu.

Članak 13.

Pasivni članovi Društva su osobe oboljele od multiple skleroze ili encephalomyellitis disseminate. Nemaju pravo glasa, sudjelovanja i odlučivanja u radu Skupštine Društva. Pasivni članovi plaćaju godišnju članarinu.

Članak 14.

Podupirući članovi mogu biti fizičke i pravne osobe koje pomažu i daju doprinos radu Društva putem donacija, pokroviteljstva ili drugih načina materijalne pomoći Društvu. Nemaju pravo glasa, sudjelovanja i odlučivanja u radu Skupštine Društva. Podupirući članovi ne plaćaju godišnju članarinu.

 Članak 15.

Počasnim članom Društva može postati svaki građanin koji ima zasluge u ostvarivanju temeljnih zadaća Društva te koji svojim radom, ugledom i zalaganjem doprinosi razvijanju demokratskih odnosa, napretku i ugledu Društva. Nemaju pravo glasa, sudjelovanja i odlučivanja u radu Skupštine Društva. Počasni članovi ne plaćaju godišnju članarinu.

Članak 16.

1. Predsjedništvo Društva može donijeti odluku o odbijanju prijema u članstvo.
2. Ako prijem u članstvo bude odbijen, kandidat u roku od 15 dana od primitka odluke o odbijanju prijema u članstvo, može Skupštini Društva uložiti žalbu na odluku.
3. O žalbi odlučuje Skupština Društva.
4. Odluka Skupštine Društva je konačna i mora biti obrazložena.

Članak 17.

1. Aktivni i Pasivni članovi Društva plaćaju godišnju članarinu.
2. Odluku o visini članarine donosi Skupština Društva.
3. Do donošenja odluke Skupštine o visini članarine odluku o visini akontaciji članarine donosi Predsjedništvo.
4. Od plaćanja članarine oslobođeni su socijalno ugroženi članovi prema odredbama Zakona o socijalnoj skrbi.

Članak 18.

Prava članova su:

1. Članovi koji boluju od multiple skleroze i encephalomyellitis disseminate. mogu tražiti pomoć i podršku u rješavanju i zadovoljavanju specifičnih potreba oboljelih.
2. Sudjelovanje i odlučivanje u radu Skupštine Društva imaju aktivni članovi.
3. Pokretanje rasprave i sudjelovanje u raspravljanju o svim pitanjima.
4. Aktivni članovi mogu birati i biti birani u sva tijela i na sve funkcije u Društvu.
5. Podnositi molbe i žalbe tijelima Društva.
6. Biti obaviješteni o djelovanju svih tijela Društva.
7. Imati člansku iskaznicu Društva.
8. Iniciranje i predlaganje akcija od zajedničkog interesa vezanih za rad Društva, njegove društvene uloge i položaja oboljelih od multiple skleroze i. encephalomyellitis disseminata.
9. Informiranost o radu tijela Društva, kao i o pitanjima od zajedničkog interesa.

 Članak 19.

Obveze članova su:

1. Bavljenje aktivnostima Društva
2. Izvršavanje zadataka od zajedničkog interesa, u cilju prevencije, rehabilitacije, zapošljavanja i zaštite oboljelih od multiple skleroze i encephalomyellitis disseminata.
3. Zajedničkim djelovanjem doprinositi unapređivanju kvalitete življenja članova i njihovih obitelji.
4. Informiranje Predsjedništva tj. članove Društva o novinama u liječenju i pravima oboljelih od multiple skleroze i encephalomyellitis disseminata.,do kojih su došli osobnim iskustvom, putem javnih glasila, interneta i sl.
5. Senzibiliziranje okoline za pitanja oboljelih od multiple skleroze i encephalomyellitis disseminata.
6. Pružanje potpore Društvu u rješavanju životnih pitanja oboljelih od multiple skleroze i encephalomyellitis disseminate.
7. Sudjelovanje u promidžbenoj i tiskovnoj aktivnosti Društva.
8. Pribavljanje financijskih sredstava za zajedničke programe.
9. Usklađivanjem Statuta djelovati sukladno ciljevima Društva.

Članak 20.

Odgovornost članova:

1. Članovi Društva odgovaraju stegovno za povrede svojih članskih dužnosti utvrđenih ovim Statutom ili drugim općim aktima Društva.
2. Kao povreda članskih dužnosti i stege Društva, smatra se svaka povreda Zakona, Statuta i drugog općeg akta Društva.
3. Stegovni postupak provodi Predsjednik. Stegovne mjere su:
* Opomena
* Isključenje iz Udruge.

Članak 21.

Članstvo u Udruzi prestaje:

1. Prestankom djelovanja Društva.
2. Dragovoljnim istupom iz članstva Društva
3. Aktivni i Pasivni članovi - neplaćanjem članarine Društvu jednu (1) godinu, a da odlukom nisu oslobođeni te obveze
4. Isključenjem na temelju pravomoćne odluke Predsjedništva.

Članak 22.

 Načini prestanka članstva:

1. Odluku o prestanku članstva, donosi Predsjedništvo te dostavlja članu u roku od 15. dana po donošenju.
2. Član se briše iz Registra članova bez posebna odluke ukoliko do kraja godine ne plati članarinu za tekuću godinu.
3. Član nezadovoljan odlukom predsjedništva o prestanku članstva može podnijeti žalbu Skupštini.
4. Žalba se podnosi u pismenom obliku u roku od 15 dana od prijema odluke.
5. Skupština je dužna riješiti žalbu u roku od 30 dana, računajući od dana dostave žalbe. Odluka Skupštine o isključenju je konačna.
6. Do donošenja odluke Skupštine sva prava člana miruju.

V

RJEŠAVANJE SPOROVA I SUKOBA INTERESA

Članak 23.

1. Spor/sukob interesa u udruzi postoji kada član smatra da su mu povrijeđena prava određena statutom, kada se radi o sporu/sukobu interesa između članova udruge a koji utječe na rad udruge, kada član udruge smatra da je udruga povrijedila statut, odnosno spor/sukob interesa oko pitanja o kojima se podnosi zahtjev za upis promjena u Registar udruga.
2. Za rješavanje sporova/sukoba interesa nadležna je Skupština čija je odluka konačna.

Članak 24

U Društvu nije dopuštena diskriminacija obzirom na dob, rasu, boju kože, spol, spolno opredjeljenje, bračno stanje, jezik, vjeru, političko ili drugo uvjerenje, narodnost, etničko ili socijalno podrijetlo, imovinu, sindikalno članstvo, a posebno po vrsti i stupnju invaliditeta te, kršenje sloboda i prava čovjeka i građana.

VI

T I J E L A DRUŠTVA

Članak 25.

Tijela Društva su:

1. Skupština
2. Predsjedništvo
3. Predsjednik
4. Dopredsjednik
5. Nadzorni odbor

Članak 26.

SKUPŠTINA

1. Skupština je najviše tijelo upravljanja Društvom.
2. Skupštinu čine svi članovi Društva, a pravo glasa imaju poslovno sposobni aktivni članovi Društva.

Članak 27.

Skupština može biti:

1. redovita,
2. izborna
3. izvanredna.

Članak 28.

1. Sjednice Skupština održavaju se prema potrebi, a najmanje jedan put godišnje kao redovna (izvještajna), a svake četvrte godine kao izborna Skupština.
2. Izvanredna Skupština održava se po potrebi.
3. Skupštinom predsjedava Predsjednik/ca.
4. Izborna sjednica Skupštine održava svake četiri godine.
5. Sjednice Skupštine saziva Predsjednik/ica Društva na vlastitu inicijativu, a u odsutnosti Dopredsjednik/ca.
6. U odluci o sazivanju Skupštine, Predsjednik/ica utvrđuje dnevni red sjednice, te dan i mjesto održavanja sjednice.
7. Na sjednicu Skupštine pozivaju se pismenim pozivom svi predstavnici najmanje sedam (7) dana prije održavanja sjednice Skupštine.

Članak 29.

IZVANREDNA SKUPŠTINA

1. Predsjednik je dužan sazvati sjednicu Skupštine kada to zatraži najmanje 1/3 članova Društva.
2. U svom zahtjevu za sazivanje Skupštine predlagatelji su obavezni predložiti dnevni red sjednice.
3. Predsjednik saziva sjednicu prema predloženom dnevnom redu predlagatelja a ako je ne sazove u roku od 15 dana od dana dostave zahtjeva iz stavka 5. ovoga članka, sazvat će je predlagatelj (odluka treba sadržavati prijedlog dnevnog reda, te mjesto i dan održavanja sjednice).
4. Odluka predlagatelja o sazivanju izvanredne sjednice Skupštine treba sadržavati prijedlog dnevnog reda, dan, sat i mjesto održavanja sjednice Skupštine.

Članak 30.

U slučaju isteka mandata tijela ovlaštenih za sazivanje sjednice Skupštine, istu mogu sazvati zadnje osobe koje su upisane u Registar udruga RH kao osobe ovlaštene za zastupanje.

Članak 31.

1. Sjednici Skupštine predsjedava Predsjednik/ica Udruge. U odsutnosti Predsjednika, Skupština će na početku sjednice javnim glasovanjem odrediti osobu koja predsjedava sjednicom.
2. O radu sjednice vodi se zapisnik, koji se trajno čuva u arhivi Društva. Zapisnik potpisuje zapisničar i dva ovjerovitelja koje bira Skupština.

Članak 32.

1. Skupština odlučuje pravovaljano ako je nazočna natpolovična većina poslovno sposobnih aktivnih članova Društva, a odluke donosi većinom glasova nazočnih poslovno sposobnih aktivnih članova Društva.
2. U koliko u roku od 30 minuta, računajući od trenutka kada je zakazan početak Skupštine nama kvoruma daje se pauza od 30 minuta i nakon tog vremena Skupština može nastaviti s radom i donositi pravovaljane odluke i zaključke, a kvorum čine 1/3 poslovno sposobnih aktivnih članova Društva.

Na takvoj Skupštini ne molu se donositi odluke o izmjenama Statuta i prestanak rada Društva.

1. Skupština Društva donosi pravovaljane odluke i zaključke natpolovičnom većinom glasova nazočnih poslovno sposobnih aktivnih članova Društva.

Članak 33.

Glasovanje

Na sjednici Skupštine glasovanje je javno, ako Skupština ne odluči drugačije.

Članovi Predsjedništva, Nadzornog odbora i Stegovnog suda ne mogu glasovati kada se radi o njihovom razrješenju ili o pitanjima koja se odnose na njihovo djelovanje.

Članak 34.

Dužnosti Skupštine su:

1. Utvrđuje politiku rada Društva.
2. Usvaja statut udruge i njegove izmjene i dopune.
3. Usvaja plan rada i financijski plan za sljedeću kalendarsku godinu i izvješće o radu za prethodnu kalendarsku godinu.
4. Usvaja godišnje financijsko izvješće.
5. Donosi druge akte i odluke važne za rad Društva.
6. Odlučuje o promjeni ciljeva i djelatnosti.
7. Odlučuje o udruživanju u saveze, zajednice, mreže i druge oblike povezivanja udruga.
8. Bira i razrješava predsjerdnika/cu i dopredsjednika/cu
9. Bira i razrješava Predsjedništvo i Nadzorni odbor.
10. Imenuje i opoziva likvidatora.
11. Daje smjernice za rad.
12. Donosi akte i odluke važne za rad.
13. Odlučuje o žalbama članova na odluke o isključenju iz Društva.
14. Odlučuje o prestanku rada Društva i raspodjeli preostale imovine.
15. Donosi odluku o statusnim promjenama (pripajanju, spajanju i podjeli udruge).
16. Donosi odluku o osnivanju ustrojstvenih oblika.
17. Odlučuje i o drugim pitanjima za koja statutom nije utvrđena nadležnost drugih tijela Društva.

Članak 35.

Da bi se pojedine zadaće Društva uspješno rješavale, Skupština može dio svojih ovlasti prenijeti na Predsjedništvo, osim donošenja Statuta, njegovih izmjena i dopuna, izbora i opoziva tijela Društva, odluke o prestanku rada Društva, plana rada i financijskog plana i drugo propisano čl. 18 st.1 Zakona.

Članak 36.

PREDSJEDNIŠTVO

1. Izvršno tijelo Društva je Predsjedništvo koje rukovodi radom, izvršava odluke Skupštine, vodi poslove Društva, odlučuje o svim pitanjima iz svoje nadležnosti u skladu sa Zakonom i ovim Statutom, te radi i druge poslove utvrđene na Skupštini.
2. Predsjedništvo sa Predsjednikom broji 5 članova. Predsjednik Društva po svojoj funkciji je član i predsjednik Predsjedništva. Dopredsjednik po svojoj funkciji član je Predsjedništva.
3. Članove Predsjedništva bira Skupština od članova Društva na prijedlog predsjednika Društva kao mandatara. Predsjednik/ca Društva ujedno je i predsjednik/ca Predsjedništva.
4. Članovi Predsjedništva biraju se na 4 godine i mogu biti ponovo izabrani.
5. Predsjedništvo Društva za svoj rad odgovorno je Skupštini Društva.

Članak 37.

1. Zajednička sjednica novoizabranog i prethodnog Predsjedništva u cilju primopredaje dužnosti treba se održati u roku od sedam (7) dana nakon izbora.
2. O primopredaji se vodi zapisnik koji potpisuju svi članovi novog i prethodnog Predsjedništva.
3. Odgovornost članova prethodnog Predsjedništva prestaje tek izvršenom primopredajom svih članova Predsjedništva.

Članak 38.

Dužnosti Predsjedništva

1. Provoditi odluke i zaključke Skupštine.
2. Provoditi i brinuti o provedbi Statuta i akata Društva.
3. Upravlja imovinom Društva kao dobar gospodar.
4. Utvrđuje prijedloga Statuta Društva.
5. Donosi Pravilnike i ostale opće akte Društva te njihove izmjene i dopune koje donosi Skupština.
6. Dodjeljivati priznanja i nagrade članovima za zasluge.
7. Birati i opozivati zastupnike u više oblike udruživanja.
8. Izriče pohvale i kazne članovima Društva, ako ovim Statutom nije drugačije određeno.
9. Predlaže Skupštini počasne i zaslužne članove.
10. Podnositi Skupštini izvješće o svom radu i financijskom poslovanju.
11. Utvrđivati prijedlog plana i programa djelovanja Društva, kao i prijedlog materijalno – financijskog plana, te prijedlog srednjoročnih i dugoročnih planova razvoja.
12. Izvršavati program djelovanja koje utvrdi Skupština.
13. Osnivati i imenovati povjerenstva, stručne odbore i komisije za rad Društva te usklađivati njihovo djelovanje.
14. Odlučivati o suradnji i povezivanju s drugim Društvima i srodnim organizacijama.
15. Određivati izvršitelja materijalno – financijskog plana .
16. Odlučivati o kupovanju i prodaji, odnosno opterećivanju i zaduživanju, te inim garancijama u granicama ovlaštenja koje dobije od Skupštine.
17. Radi i druge poslove određene ovim Statutom i drugim općim aktima.
18. Bira tajnika Društva.

Članak 39.

1. Predsjedništvo radi i odlučuje na sjednicama.
2. Sjednice Predsjedništva održavaju se prema potrebi, a najmanje jednom u četiri mjeseca.
3. Sjednice Predsjedništva saziva predsjednik Društva.
4. Sjednice Predsjedništva sazivaju se pismenim putem ili telefonom najmanje 4 dana prije održavanja, a u hitnim slučajevima najmanje 2 dana ranije.
5. Na sjednice Predsjedništva može se pozvati i predstavnik Nadzornog odbora koji na istoj prisustvuje ali bez prava o odlučivanju.
6. Odluke se, zbog bolesti, mogu donositi putem telefona, te se potvrđuju na slijedećoj sjednici Predsjedništva.

Članak 40.

1. Predsjedništvo može punovažno odlučivati i donositi odluke i zaključke ako su na sjednici nazočna najmanje tri (3) člana Predsjedništva.
2. Odluke i zaključci donose se većinom glasova nazočnih članova.
3. Glasovanje je u pravilu javno, osim ako se odluči da se o pojedinim pitanjima glasuje tajno putem glasačkih listića.

Članak 41

1. O sjednicama Predsjedništva vodi se zapisnik kojega vodi tajnik ili član predsjedništva kojega odredi Predsjedništvo.
2. Zapisnici sa sjednica Predsjedništva čuvaju se u pismohranu Društva deset (10) godina.

Članak 42.

PREDSJEDNIK/ICA

1. Predsjednika Društva bira Skupština između svojih punoljetnih članova.
2. Predsjednik se bira na 4. godine i može biti ponovno biran više mandata uzastopno.
3. Predsjednik Udruge ujedno je član i predsjednik Predsjedništva.
4. U slučaju spriječenosti ili odsutnosti predsjednika zamjenjujte ga/je dopredsjednik ili izabran član predsjedništava, kojeg imenuje predsjednik Društva.

Članak 43.

Dužnosti predsjednika

1. Predsjednik predstavlja i zastupa Društvo, odgovara za zakonitost rada Udruge te osigurava redovito djelovanje tijela Društva.
2. Priprema, saziva i vodi sjednice Predsjedništva.
3. Predsjednik je materijalno – financijski naredbodavac i odgovoran je za materijalno – financijsko poslovanje Društva.
4. Prati provođenje materijalno – financijskog poslovanja, a na temelju ovlaštenja odlučuje o isplatama u skladu s odlukama Skupštine i predsjedništva.
5. saziva Skupštinu Udruge,
6. rukovodi radom Skupštine Udruge,
7. vodi poslove Udruge sukladno odlukama skupštine
8. odgovoran je za podnošenje Skupštini prijedloga godišnjeg financijskog izvješća
9. utvrđuje prijedlog Statuta i predlaže program rada Skupštini na razmatranje i prihvaćanje,
10. brine o izvršenju usvojenog programa rada i provedbi odluka Skupštine Udruge,
11. upravlja imovinom Udruge,
12. podnosi izvješća o radu Udruge Skupštini Udruge,
13. izrađuje Strateški plan rada i Operativni plan aktivnosti Udruge.
14. brine se o upoznavanju javnosti s radom Skupštine Udruge,
15. sklapa ugovore i poduzima druge pravne radnje u ime i za račun Udruge
16. dostavlja zapisnik s redovne sjednice Skupštine nadležnom uredu koji vodi registar udruga
17. obavlja i druge poslove u skladu sa zakonom, statutom i aktima udruge.
18. Saziva i vodi tiskovne konferencije uz suglasnost članova Predsjedništva.
19. Vodi popis članova Društva.
20. obavlja sve poslove u vezi s materijalnim i financijskim poslovanjem Društva u skladu s važećim propisima o financijskom poslovanju neprofitnih Udruga i vodi propisane poslovne knjige i ostale financijske dokumente.
21. podnijeti pismeno izvješće o financijskom poslovanju tijekom godine.

Članak 44.

1. Za svoj rad Predsjednik je odgovoran Skupštini Udruge.
2. Predsjednik podnosi Skupštini Udruge godišnje izvješće o svom radu.

Članak 45.

DOPREDSJEDNIK/ICA

1. U slučaju odsutnosti ili spriječenosti, Predsjednika u svim poslovima zamjenjuje i zastupa Udrugu.
2. Dopredsjednik Društva bira Skupština na mandat od četiri godine.

Članak 46.

TAJNIK/ICA

1. Tajnik Društva je stručna osoba koja osigurava pravilan i pravodoban rad dužnosnika i tijela Društva.
2. Tajnika Društva bira predsjedništvo na prvoj sjednici nakon izbora.
3. Za svoj rad tajnik odgovara predsjedniku i Predsjedništvu Društva, a preko njih Skupštini.
4. U nedostatku tajnika, poslove i dužnosti mogu, dogovorno, podijeliti članovi predsjedništva uz povremenu pomoć zdrave osobe (pomoćni administrator).

Članak 47.

Dužnosti tajnika

1. Brinuti o provođenju odluka i zaključaka Skupštine i Predsjedništva.
2. Neposredno vodi poslovne knjige Društva, obavlja administrativne i tehničke poslove, vodi brigu o arhivi i Registru članova.
3. Pripremati radne materijale za sjednice svih tijela Društva.
4. Kontaktirati s državnim, gospodarstvenim, političkim i vjerskim subjektima te drugim udrugama sa sličnim programima djelovanja.
5. Inicira informativnu, kulturnu i kreativnu djelatnost Društva.
6. Priprema i predlaže opće normativne akte Društva.

Članak 48.

1. Za svoj rad tajnik ili pomoćni administrator može biti nagrađen.
2. Odluku o nagrađivanju i odabir nagrade utvrđuje Predsjedništvo vodeći računa o opsegu, kvantiteti i kvaliteti obavljenog posla.
3. Odlukom Predsjedništva sa Tajnikom/com zasniva se radni odnos.
4. Tajnik/ca može biti plaćen i preko Studentskog ugovora ili predviđene poslove obavljati volonterski.

Članak 49.

Odlukom Predsjedništva sa tajnikom se može zasnovati ugovorni odnos radi profesionalnog vođenja predviđenih poslova.

Članak 50.

Predsjedništvo može povjeriti cjelokupno knjigovodstveno poslovanje fizičkoj ili pravnoj osobi koja se profesionalno bavi pružanjem usluga vođenja materijalno – financijskog poslovanja.

Članak 51.

NADZORNI ODBOR

1. Zbog provođenja nadzora nad cjelokupnim djelovanjem svih tijela Društva, osniva se Nadzorni odbor.
2. Nadzorni odbor bira Skupština između matičnih punoljetnih članova Društva.
3. Nadzorni odbor ima tri (3) člana.
4. Predsjednika Nadzornog odbora biraju između sebe njegovi članovi nakon izbora.
5. Mandat članova Nadzornog odbora traje četiri godine.
6. Članovi Nadzornog odbora mogu biti ponovno birani.
7. Članovi Nadzornog odbora ne mogu biti članovi Predsjedništva.

Članak 52.

Dužnosti Nadzornog odbora

1. Nadziranje rada svih tijela Društva osim Skupštine.
2. Nadziranje primjene Statuta, ostalih općih akata i Pravilnika te provedbu odluka Skupštine i Predsjedništva.
3. Nadziranje i pregled materijalno – financijskog poslovanja Društva.
4. O uočenim pojavama i svojim stavovima izvješćuje Predsjedništvo i Skupštinu Društva te pravovremeno predlaže poduzimanje odgovarajućih mjera.

Članak 53.

1. Nadzorni odbor može bez prethodne najave, a sukladno vlastitoj prosudbi, obaviti nadzor bilo kojeg tijela Društva.
2. Sva tijela Društva dužna su Nadzornom odboru davati podatke, uvid u dokumentaciju i druge dokumente koje traže i izvijestiti ga što su učinili u svezi s njegovim nalazima i prijedlozima.
3. Nadzorni odbor dužan je upozoriti na nepravilan rad tijela Društva, na propuste u primjeni odredaba Statuta te na nezakonito i nenamjensko trošenje sredstava Društva.

Članak 54.

1. Sjednice Nadzornog odbora održavaju se prema potrebi.
2. Sjednice Nadzornog odbora saziva njegov predsjednik sam ili na pismeni zahtjev predsjednika Društva, Predsjedništva ili 1/3 predstavnika Skupštine Društva.
3. Nadzorni odbor odluke donosi jednoglasno, ako su na Sjednici nazočna najmanje 2 člana.

Članak 55.

1. Za rad u pojedinim područjima djelovanja Udruge Skupština/ Predsjednik ili drugo izvršno tijelo mogu osnovati stalne i povremene komisije ili druga radna tijela Društva.
2. Odlukom o osnivanju komisije ili radnih tijela utvrđuje se njihov sastav, zadaća, vrijeme za koje se osnivanju i odgovornost za obavljanje poslova.

Članak 56.

OPOZIV

1. Tijela Društva mogu biti opozvana i prije isteka mandata ukoliko nisu radila u skladu sa Zakonskim propisima i odredbama ovog Statuta.
2. U koliko se razrješuju sva tijela, Skupština tada bira nova sa punim mandatom, a u koliko razrješuje samo pojedine članove tada se biraju novi članovi do isteka mandata u čiji sastav su birani.

Članak 57.

1. Svi članovi izabrani u tijela Društva za svoj rad odgovaraju Skupštini.
2. Svaki član može zatražiti svoje razrješenje prije isteka vremena na koji je izabran s tim da je dužan obnašati svoju dužnost do donošenja odluke o razrješenju.
3. Skupština je dužna donijeti odluku o zahtjevu za razrješenje na prvoj sjednici.

VII

JAVNOST RADA DRUŠTVA

Članak 58.

1. Rad Društva i njegovih tijela je javan.
2. Da bi se postigla javnost rada Društva, članovima i predstavnicima javnog priopćavanja omogućuje se slobodan pristup informacijama o radu svih tijela.
3. Društvo izvješćuje članstvo o svom radu, financijskom poslovanju i drugim podacima bitnim za članstvo.
4. Iznimno javnost se može isključiti.
5. Odluku o isključenju javnosti donosi predsjedništvo.

Članak 59.

Tijela Društva dužna su odgovoriti na upite o svom radu koje im upućuju članovi i odgovarajuća tijela vlasti.

VIII

I M O V I N A , N A Č I N S T J E C A NJ A I R A S P O L A G A N J E

 I M O V I N O M

 Članak 60.

Imovinu Društva čine:

1. novčana sredstva koja je udruga stekla uplatom članarina, dobrovoljnim prilozima i darovima
2. novčana sredstva koja udruga stekne obavljanjem djelatnosti kojim se ostvaruju ciljevi, financiranjem programa i projekata udruge iz državnog proračuna i proračuna jedinica lokalne i područne (regionalne) samouprave te fondova i/ili iz inozemnih izvora
3. nekretnine i pokretne stvari udruge,
4. druga imovinska prava.

Društvo može raspolagati svojom imovinom samo za ostvarivanje ciljeva i obavljanjem djelatnosti određenih statutom udruge, u skladu sa zakonom.

Članak 61.

.

Za ostvarivanje svojih ciljeva, programa/projekata i zadataka, Društvo ostvaruje sredstva iz

1. državnog proračuna,
2. fondova, fondacija i zaklada,
3. članarine,
4. dobrovoljnih priloga, uplata donatora, sponzora, darovanja, ostavštine
5. domaćih i međunarodnih, vladinih i nevladinih, srodnih i suradničkih organizacija i udruga,
6. ostalih prihoda ostvarenih sukladno zakonskim mogućnostima.

Članak 62.

1. Društvo vodi poslovne knjige i sastavlja financijska izvješća prema propisima kojima se uređuje način vođenja računovodstva neprofitnih organizacija.

 Članak 63.

Izvješće o materijalno-financijskom poslovanju Predsjednik Društva podnosi Skupštini na razmatranje i prihvaćanje.

IX

IZBOR I OPOZIV LIKVIDATORA DRUŠTVA

Članak 64.

1. Likvidatora Društva bira i opoziva Skupština DMS OBŽ.
2. Likvidator zastupa Društvo u postupku likvidacije kao osoba ovlaštena za zastupanje udruge do okončanja postupka likvidacije i brisanja Društva iz registra udruga.
3. Likvidator je dužan ispunjavati sve zakonske obveze i poštivati rokove koji su propisani zakonom u slučaju prestanka djelovanja Društva.
4. likvidator može biti iz redova članova Društva i izvan redova članova Društva
5. Likvidator nema mandat.

X

P R E S T A N A K P O S T O J A NJ A U D R U G E

 I POSTUPAK S IMOVINOM

Članak 65.

1. Društvo prestaje sa radom kada se ispuni neki od pretpostavki predviđenih Zakonom o udrugama te drugim zakonskim aktima.
2. Skupština Društva može donijeti odluku o prestanku rada Društva, koja mora biti donesena ¾ (tročetvrtinskom) većinom glasova predstavnika Skupštine Društva.
3. Društvo može prestati i sa radom zbog nedostatka financijskih sredstava neophodnih za rad i funkcioniranje društava.
4. U slučaju prestanka postojanja udruge imovina se, nakon namirenja vjerovnika i troškova likvidacijskog, sudskog i drugih postupaka, predaje udruzi, ustanovi ili zakladi koje imaju iste ili slične statutarne ciljeve, a na osnovi odluke skupštine sukladno statutu. Ako takva udruga, ustanova ili zaklada ne postoji imovina će pripasti gradu Osijeku
5. Društvo nema pravo imovinu udruge dijeliti svojim osnivačima, članovima udruge, osobama ovlaštenim za zastupanje, zaposlenicima ili s njima povezanim osobama.
6. Po prestanku rada DMS OBŽ, dotacija koju je Društvo primilo, vratit će se u proračun iz kojeg je dotacija dana.

XI

STATUT I DRUGI OPĆI AKTI DRUŠTVA

Članak 66.

1. Statut Društva osnovni je opći akt društva.
2. Svi ostali opći akti Društva moraju biti usklađeni s odredbama Statuta
3. Odredbe akata Društva koje su u suprotnosti s odredbama Statuta ne mogu se primjenjivati.

Članak 67.

1. Prijedlog Statuta utvrđuje Predsjedništvo i upućuje Skupštini na raspravu i usvajanje.
2. Statut se smatra usvojenim kada ga prihvati natpolovična većina predstavnika Skupštine Društva.

Članak 68.

1. Izmjene i dopune Statuta Društva donose se prema postupku za donošenje Statuta.
2. Postupak za izmjenu i dopunu Statuta pokreće Predsjedništvo ili 50 % predstavnika Skupštine.
3. Odredbe Statuta tumači Skupština Društva.
4. Statut se smatra usvojenim kada ga prihvati natpolovična većima predstavnika Skupštine.

Članak 69.

1. Ostale opće akte u skladu s odredbama Statuta donosi Predsjedništvo.
2. Tumačenje odredaba Pravilnika i Poslovnika daje Predsjedništvo.

XII

P R I J E L A Z N E I Z A V R Š N E O D R E D B E

Članak 70.

Ustroj Društva i donošenje općih akata društva uskladit će se s odredbama ovog Statuta najkasnije u roku od 6 mjeseci od dana stupanja na snagu ovog Statuta.

Članak 71.

Stupanjem na snagu ovog Statuta prestaje vrijediti dosadašnji Statut koji je donesen na Skupštini Društva dana 05. lipnja 2004. godine.

Članak 72.

Ovaj Statut stupa na snagu trenutkom donošenja od strane Skupštine Društva, a primjenjuje se od dana ovjere nadležnog ureda.

U Osijeku, 27. lipnja 2015.

 PREDSJEDNIK/CA UDRUGE

 \_\_\_\_\_\_\_\_\_\_\_\_\_\_\_\_\_\_\_\_\_\_